/* KOM/97/0025 lopull. - SYN 97/0029 */ Ehdotus neuvoston direktiiviksi maanteiden kansallisen ja kansainvälisen tavara- ja henkilöliikenteen harjoittajien ammattiin pääsystä sekä tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä näiden liikenteenharjoittajien sijoittautusmisvapauden tehokkaan käyttämisen edistämiseksi annetun direktiivin 96/26/EY muuttamisesta



Virallinen lehti nro C 095 , 24/03/1997 s. 0066



Ehdotus neuvoston direktiiviksi maanteiden kansallisen ja kansainvälisen tavara- ja henkilöliikenteen harjoittajien ammattiin pääsystä sekä tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä näiden liikenteenharjoittajien sijoittautumisvapauden tehokkaan käyttämisen edistämiseksi annetun direktiivin 96/26/EY muuttamisesta (97/C 95/13) (ETA:n kannalta merkityksellinen teksti) KOM(97) 25 lopull. - 97/0029(SYN) (Komission esittämä 4 päivänä helmikuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan 1 kohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, noudattaa perustamissopimuksen 189 c artiklassa tarkoitettua menettelyä ja toimii yhdessä Euroopan parlamentin kanssa, sekä katsoo, että on tarpeen vahvistaa edelleen maanteiden kansallisen ja kansainvälisen tavara- ja henkilöliikenteen harjoittajien ammattiin pääsystä sekä tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä näiden liikenteenharjoittajien sijoittautumisvapauden tehokkaan käyttämisen edistämiseksi 29 päivänä huhtikuuta annettuun neuvoston direktiivin 96/26/EY (1) yleisiä säännöksiä, tavaraliikennemarkkinoiden kehityksen, liikennepolitiikkojen muutosten ja sisämarkkinoiden hyvän toiminnan vuoksi on tarpeen laajentaa tämän direktiivin soveltamisala koskemaan kaikkia liikenteenharjoittajia, jotka harjoittavat toisen lukuun maanteiden tavaraliikennettä moottoriajoneuvoilla niiden koosta riippumatta, hyvää mainetta koskevien säännösten osalta on tarpeen korostaa, että kyseinen vaatimus ei ole täyttynyt, jos luonnolliset henkilöt, joiden katsotaan täyttävän tämän edellytyksen, on tuomittu yhdestä vakavasta rikoksesta tai tietyistä toistuvista vähäisistä rikoksista; on myös tarpeen painottaa luonnonsuojelua ja ammatillista vastuuta koskevien säännösten tärkeyttä, vakavaraisuutta koskevien säännösten osalta on tarpeen markkinoiden epätasapainon estämiseksi määrittää asianmukainen käytettävissä oleva pääoma ja vararahasto korkeammalle ja yhdenmukaistetulle tasolle; on tarpeen tarkastella ecun arvoa kansallisina valuuttoina viiden vuoden välein, ammatillista pätevyyttä koskevien säännösten osalta on suositeltavaa vahvistaa, että maanteiden liikenteenharjoittajaksi hakeva osoittaa kyseisen pätevyytensä suorittamalla pakollisen kirjallisen ja valinnaisen suullisen kokeen; maanteiden liikenteenharjoittajilla on oltava vaaditut tiedot sekä kansallisen että kansainvälisen liikenteen harjoittamiseen; on olennaisen tärkeää, että kaikilla liikenteenharjoittajilla on yhdenmukaisella tasolla ja kaikissa jäsenvaltioissa yhdenmukaisten koemääräysten perusteella annetut ammatillisen pätevyyden osoittavat todistukset; tätä tarkoitusta varten on myös tarpeen yhdenmukaistaa tietyt kokeen rakenteeseen liittyvät seikat, on tarpeen ottaa käyttöön direktiivin täytäntöönpanoa koskevat siirtymäkauden järjestelyt Itävallan, Suomen ja Ruotsin osalta, viiden vuoden välein on tarpeen arvioida, täyttävätkö valtuutetut liikenteenharjoittajat edelleen hyvää mainetta ja vakavaraisuutta koskevat vaatimukset ja onko johtotason henkilö ammatillisesti pätevä; on myös tarpeen tarkistaa vakavaraisuus viiden vuoden ajanjakson toisen ja kolmannen vuoden välillä, sisämarkkinoiden hyvän toiminnan vuoksi jäsenvaltioiden on määrättävä rangaistuksia, jotka ovat tehokkaita, suhteutettuja ja varoittavia, kaikkien maanteiden liikenteenharjoittajien olisi täytettävä tämän direktiivin hyvää mainetta ja vakavaraisuutta koskevat vaatimukset viimeistään 1 päivänä tammikuuta 2000 sisämarkkinoilla tarvittavien laatutason ja yhdenmukaistamisen tason saavuttamiseksi, ja suhteellisuusperiaatteen mukaisesti on tarpeen ja asianmukaista yhteisen liikennepolitiikan perustavoitteen saavuttamiseksi säännellä maanteiden liikenteenharjoittajan ammattiin pääsyn edellytyksiä, tässä direktiivissä ei ylitetä sitä, mikä on tarpeen kyseisen tavoitteen saavuttamiseksi perustamissopimuksen 3 b artiklan kolmannen kohdan mukaisesti, ON ANTANUT TÄMÄN DIREKTIIVIN: 1 artikla Muutetaan direktiivi 96/26/EY seuraavasti: Muutetaan 2 artikla seuraavasti: - Korvataan 1 kohta seuraavasti: "Tätä direktiiviä sovelletaan maanteiden tavaraliikennettä harjoittaviin yrityksiin sekä 1 artiklassa tarkoitettuihin maanteiden henkilöliikennettä harjoittaviin yrityksiin." Muutetaan 3 artikla seuraavasti: - Korvataan 2 kohdan a alakohta seuraavasti: "on tuomittu vakavasta rikoksesta, mukaan luettuna talousrikos," - Korvataan 2 kohdan c alakohta seuraavasti: "on tuomittu vakavasta rikoksesta tai toistuvista vähäisistä rikoksista sellaisia voimassa olevia säännöksiä vastaan, jotka koskevat - tässä ammatissa sovellettavia palkka- ja työsuhteen ehtoja tai - maanteiden tavara- ja henkilökuljetuksia ja erityisesti kuljettajien ajo- ja lepoaikoja, kuorma-autojen painoja ja mittoja, liikenneturvallisuutta ja ajoneuvojen turvallisuutta, ympäristönsuojelua, sekä ammatillista vastuuta koskevia säännöksiä vastaan." - Korvataan 3 kohdan c alakohta seuraavasti: "- Yrityksellä, joka on maanteiden liikenteenharjoittaja, on oltava käytettävissään pääoma tai vararahasto, jonka määrä on vähintään 9 000 ecua, kun vain yksi ajoneuvo on käytössä, ja 5 000 ecua jokaisen sellaisen lisäajoneuvon osalta, jonka suurin sallittu hyötykuorma on yli 3,5 tonnia tai jonka suurin sallittu kokonaispaino on yli 6 tonnia, tai sellaisen ajoneuvon osalta, joka on sopiva ja varustettu yli 20 matkustajan, kuljettaja mukaan lukien, henkilöliikenteen harjoittamiseen, - tavarakuljetukseen sellaisia ajoneuvoja käyttävillä yrityksillä, joiden hyötykuorma on enintään 3,5 tonnia tai joiden suurin kokonaispaino on enintään 6 tonnia, on kyseisten ajoneuvojen osalta oltava käytettävissään pääoma tai vararahasto, jonka määrä on vähintään 9 000 ecua, kun vain yksi ajoneuvo on käytössä, ja 7 000 ecua ajoneuvon sallitun enimmäispainon 500:aa kilogrammaa kohti jokaisen lisäajoneuvon osalta, - matkustajien kuljetukseen sellaisia ajoneuvoja käyttävillä yrityksillä, jotka on varustettu yli yhdeksän mutta alle 20 matkustajan, kuljettaja mukaan lukien, kuljetukseen, on kyseisten ajoneuvojen osalta oltava käytettävissään pääoma tai vararahasto, jonka määrä on vähintään 9 000 ecua, kuin vain yksi ajoneuvo on käytössä, ja 250 ecua istuinpaikkaa kohti jokaisen lisäajoneuvon osalta, - ecun arvo kansallisina valuuttoina määritellään viiden vuoden välein tämän direktiivin soveltamiseksi. Sovellettavina kursseina käytetään lokakuun ensimmäisenä työpäivänä vahvistettuja ja Euroopan yhteisöjen virallisessa lehdessä julkaistuja kursseja, jotka tulevat voimaan seuraavan kalenterivuoden tammikuun 1 päivänä." - Korvataan 4 kohdan 1 alakohta seuraavasti: "Ammatillista pätevyyttä koskevana edellytyksenä on liitteessä lueteltujen aihepiirien tietojen hallinta, joka osoitetaan suorittamalla kunkin jäsenvaltion tähän tehtävään nimeämän viranomaisen tai laitoksen järjestämä liitteessä määrätyn muodon mukainen pakollinen kirjallinen ja valinnainen suullinen koe." - Poistetaan 4 kohdan 2 alakohta. Muutetaan 5 artikla seuraavasti: - Lisätään 1 kohtaan seuraava uusi luetelmakohta: "- 1 päivää tammikuuta 1995 Itävallan, Suomen ja Ruotsin osalta" - Lisätään 2 kohdan ensimmäiseen alakohtaan seuraava uusi luetelmakohta: "- 31 päivän joulukuuta 1994 jälkeen ja ennen 31 päivää joulukuuta 1996 Itävallan, Suomen ja Ruotsin osalta," - Lisätään 2 kohdan viimeistä edelliseen alakohtaan seuraava uusi luetelmakohta: "- 1 päivää tammikuuta 1997 Itävallan, Suomen ja Ruotsin osalta." - Lisätään uusi 3 kohta: "Kaikkien maanteiden liikenteenharjoittajien, jotka ovat saaneet luvan harjoittaa liikennettä ennen 1 päivää tammikuuta 1998, on 1 päivästä tammikuuta 2000 alkaen täytettävä 3 artiklan 2 ja 3 kohdassa annetut säännökset." Lisätään 6 artiklan 1 kohtaan kaksi uutta alakohtaa: "Jäsenvaltioiden on varmistettava, että toimivaltaiset viranomaiset arvioivat viiden vuoden välein, täyttääkö ammatinharjoittaja hyvän maineen ja vakavaraisuuden vaatimukset ja täyttääkö (täyttävätkö) yrityksen kuljetustoimintoja jatkuvasti ja tehokkaasti johtava(t) henkilö(t) edelleen ammatillisen pätevyyden vaatimuksen." "Jäsenvaltioiden on varmistettava, että toimivaltaiset viranomaiset arvioivat viiden vuoden ajanjakson toisen ja kolmannen vuoden välillä, täyttääkö ammatinharjoittaja edelleen vakavaraisuuden vaatimuksen." Muutetaan 7 artikla seuraavasti: - Korvataan englanninkielisessä toisinnossa 1 kohdan ilmaus "serious offences" ilmauksella "a serious offence". - Poistetaan 2 kohta. - Muutetaan 3 kohtaa 2 kohdaksi. Muutetaan 8 artikla seuraavasti: - Poistetaan 2 kohdasta ilmaus "tai siitä, ettei asianomainen ole ollut konkurssissa," - Poistetaan 4 kohdan viimeinen virke. Muutetaan 10 artikla seuraavasti: Lisätään 3 kohtaan seuraava alakohta: "Maanteiden liikenteenharjoittajille ennen 1 päivää tammikuuta 2000 kuljetusyrityksessä johtotasolla hankitun vähintään viiden vuoden käytännön kokemuksen perusteella annettujen todistusten on katsottava vastaavan tämän direktiivin säännösten mukaisesti annettuja todistuksia." 2 artikla Korvataan liite I tämän ehdotuksen liitteellä. 3 artikla Jäsenvaltioiden on säädettävä tämän direktiivin nojalla annettujen kansallisten säännösten rikkomisesta aiheutuvista rangaistuksista, ja niiden on toteutettava kaikki tarpeelliset toimenpiteet sen varmistamiseksi, että kyseisiä rangaistuksia sovelletaan. Säädettyjen rangaistusten on oltava tehokkaita, suhteutettuja ja varoittavia. Jäsenvaltioiden on ilmoitettava asiaa koskevat säännökset komissiolle viimeistään 1 päivänä heinäkuuta 1998 ja mahdolliset myöhemmät muutokset niin pian kuin mahdollista. 4 artikla 1. Jäsenvaltioiden on komissiota kuultuaan annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset 1 päivään heinäkuuta 1998 mennessä. Niiden on sovellettava näitä säännöksiä 1 päivästä heinäkuuta mennessä 1998. 2. Jäsenvaltioiden on toimitettava viipymättä tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 5 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 6 artikla Tämä direktiivi on osoitettu kaikille jäsenvaltioille. (1) EYVL N:o L 124, 23.5.1996, s. 1. LIITE I LUETTELO 3 ARTIKLAN 4 KOHDASSA TARKOITETUISTA AIHEPIIREISTÄ Ammatillisen pätevyyden tunnustamisessa on otettava huomioon ainakin tässä luettelossa mainitut aihepiirit. Hakijoina olevilta maanteiden liikenteenharjoittajilta vaaditaan aihepiireistä seuraavassa esitetty tietojen taso ja käytännön valmiudet. A. Siviilioikeus Hakijan on erityisesti: Maanteiden tavara- ja henkilöliikenne 1. tunnettava maantieliikenteessä noudatettavat sopimusperiaatteet sekä niistä johtuvat oikeudet ja velvollisuudet; 2. osoitettava pystyvänsä neuvottelemaan oikeudellisesti päteviä kuljetussopimuksia, erityisesti kuljetusehtojen osalta; Maanteiden tavaraliikenne 3. kyettävä arvioimaan asiakkaidensa esittämiä reklamaatioita, jotka koskevat tavaran katoamista tai vahingoittumista kuljetuksen aikana taikka toimituksen myöhästymistä, sekä reklamaatioista aiheutuvia sopimuksen mukaisia velvollisuuksia; 4. tunnettava määräykset ja velvollisuudet, jotka johtuvat tavaran kansainvälisessä tiekuljetuksessa käytettävästä rahtisopimuksesta tehdystä yleissopimuksesta (CMR); Maanteiden henkilöliikenne 5. kyettävä arvioimaan asiakkaidensa esittämiä reklamaatioita, jotka koskevat matkustajille tai heidän matkatavaroilleen kuljetuksen aikana sattuneessa onnettomuudessa aiheutuvia vahinkoja tai myöhästymisestä aiheutuvia vahinkoja, sekä reklamaatioista aiheutuvia sopimuksen mukaisia velvollisuuksia; B. Kauppaoikeus Maanteiden tavara- ja henkilöliikenne Hakijan on erityisesti: 1. osoitettava tuntevansa liikenteen harjoittamisessa vaadittavat edellytykset ja muodollisuudet, liikenteenharjoittajien yleiset velvollisuudet (rekisteröityminen, kirjanpito jne.) sekä konkurssin seuraukset; 2. osoitettava omaavansa asiaankuuluvat tiedot yhtiömuodoista sekä niiden perustamista ja toimintaa koskevista säännöistä. C. Sosiaalioikeus Maanteiden tavara- ja henkilöliikenne Hakijan on erityisesti: 1. tunnettava maantieliikenteen alalla toimivien työmarkkinainstituutioiden tehtävät ja toiminta (ammattiliitot, työpaikkaneuvostot, luottamushenkilöt, työsuojelutarkastajat jne.); 2. tunnettava työnantajan sosiaaliturvavelvoitteet sekä työntekijöiden sosiaalietuudet (eläkkeet, työttömyysturva, sairausvakuutus jne.); 3. tunnettava maantiekuljetusyrityksissä työskentelevien työntekijäryhmien työsopimuksiin sovellettavat säännöt (työsopimusmuodot, osapuolien velvollisuudet, työoloja ja työaikaa koskevat säännöt, palkalliset lomat, palkkaus ja muut rahalliset korvaukset, sopimuksen purkaminen jne.); 4. tunnettava ajoaikoja ja kuljettajien lepoaikoja koskevan asetuksen (ETY) N:o 3820/85 ja tieliikenteen valvontalaitteista annetun asetuksen (ETY) N:o 3821/85 säännökset sekä näiden asetusten soveltaminen käytännössä. D. Vero-oikeus Maanteiden tavara- ja henkilöliikenne Hakijan on tunnettava erityisesti seuraavia veroja koskevat säännöt: 1. liikennepalvelujen alv; 2. moottoriajoneuvovero; 3. tiettyjä maanteiden tavaraliikenteessä käytettäviä ajoneuvoja koskeva vero sekä tiettyä infrastruktuuria koskevat käyttömaksut; 4. tulovero. E. Yrityksen kaupallinen ja taloudellinen johtaminen Maanteiden tavara- ja henkilöliikenne Hakijan on erityisesti 1. tunnettava sekkejä, vekseleitä, omia vekseleitä, luottokortteja ja muita maksuvälineitä koskeva lainsäädäntö ja käytäntö; 2. tunnettava luottolajit (pankkilainat, remburssit, takausvakuudet, kiinnitykset, liisaus, vuokraus, factoring jne.) sekä niistä aiheutuvat kulut ja velvoitteet; 3. tiedettävä, mikä tase on, miten se laaditaan ja miten sitä tulkitaan; 4. pystyttävä lukemaan ja tulkitsemaan tuloslaskelmaa; 5. pystyttävä arvioimaan yrityksen rahoitusasemaa ja kannattavuutta, erityisesti taloudellisten tunnuslukujen perusteella; 6. pystyttävä laatimaan talousarvio; 7. tunnettava yrityksen kustannustekijät (kiinteät kustannukset, muuttuvat kustannukset, liikepääoma, poistot jne.) ja pystyttävä laskemaan kustannukset ajoneuvoa, kilometriä, matkaa tai tonnia kohti; 8. pystyttävä esittämään organisaatiokaavio yrityksen henkilökunnasta ja laatimaan kuljettajia ja muita työntekijöitä koskevat työsuunnitelmat ja koulutusohjelmat; 9. tunnettava markkinoinnin, kuljetuspalvelujen myynninedistämisen, asiakasrekisterin pitämisen, mainonnan, PR-työn yms. periaatteet; 10. tunnettava maantieliikenteen vakuutuslajit (vastuuvakuutukset, tapaturma- ja henkivakuutukset, vahinkovakuutukset, matkatavaravakuutukset) sekä niihin liittyvät takeet ja velvollisuudet; 11. tunnettava maantiekuljetusalan telemaattiset sovellukset; Maanteiden tavaraliikenne 12. pystyttävä soveltamaan maanteiden tavarakuljetuspalveluja koskevia sääntöjä ja tunnettava Incoterms-toimituslausekkeiden merkitys ja vaikutukset; 13. tunnettava kuljetusalan tukipalvelut, niiden asema, tehtävät ja niitä mahdollisesti koskevat säännöt; Maanteiden henkilöliikenne 14. pystyttävä soveltamaan julkisen ja yksityisen matkustajaliikenteen hinnastoja ja hinnoittelua koskevia sääntöjä; 15. pystyttävä soveltamaan maanteiden henkilöliikennepalveluiden laskutusta koskevia sääntöjä. F. Markkinoille pääsy Maanteiden tavara- ja henkilöliikenne Hakijan on erityisesti: 1. tunnettava säännöt, jotka koskevat maantieliikennettä toisen lukuun, alihankintaa ja hyötyajoneuvojen vuokrausta, sekä erityisesti säännöt, jotka koskevat ammatin harjoittamisen virallista järjestelyä, ammattiin pääsyä, yhteisön sisäisten ja yhteisön ulkopuolella harjoitettavien maantieliikenteen lupia, valvontaa ja seuraamuksia; 2. tunnettava maantieliikennettä harjoittavan yrityksen perustamista koskevat säännöt; 3. tunnettava asiakirjat, joita maantieliikenteen harjoittamisessa vaaditaan, ja pystyttävä ottamaan käyttöön valvontamenettelyjä, joilla varmistetaan, että jokaista kuljetustapahtumaa, ja erityisesti ajoneuvoa, kuljettajaa, lastia tai matkatavaraa, koskevia asiakirjoja säilytetään sekä ajoneuvossa että yrityksen toimitiloissa; Maanteiden tavaraliikenne 4. tunnettava maanteiden tavaraliikenteen markkinajärjestelyä, rahdin käsittelyä ja logistiikkaa koskevat säännöt; 5. tunnettava rajanylitysmuodollisuudet, T-asiakirjojen ja TIR-carnet'ien merkitys ja tarkoitus sekä niiden käytöstä aiheutuvat velvollisuudet ja vastuukysymykset; Maanteiden henkilöliikenne 6. tunnettava maanteiden henkilöliikenteen markkinajärjestelyä koskevat säännöt; 7. tunnettava liikennepalveluiden tarjoamista koskevat säännöt ja pystyttävä laatimaan liikennesuunnitelmia; G. Tekniset standardit ja toiminnan tekniset näkökohdat Maanteiden tavara- ja henkilöliikenne Hakijan on erityisesti: 1. tunnettava ajoneuvojen painoja ja mittoja koskevat säännöt Euroopan unionin jäsenvaltioissa sekä näistä säännöistä poikkeavia erityiskuljetuksia koskevat menettelyt; 2. pystyttävä valitsemaan ajoneuvot ja niiden osat (alusta, moottori, voimansiirtolaitteet, jarrujärjestelmä jne.) yrityksen tarpeiden mukaan; 3. tunnettava ajoneuvojensa tyyppihyväksyntää, rekisteröintiä ja katsastusta koskevat muodollisuudet; 4. osattava ottaa huomioon toimenpiteet, joita tarvitaan moottoriajoneuvojen päästöjen aiheuttaman ilman saastumisen ehkäisemiseksi ja melun välttämiseksi; 5. pystyttävä laatimaan huoltosuunnitelmia ajoneuvoille ja niiden varusteille. Maanteiden tavaraliikenne 6. tunnettava erilaiset lastin käsittely- ja kuormauslaitteet (perälaudat, kontit, kuormalavat jne.) ja pystyttävä ottamaan käyttöön tavaroiden kuormaus- ja purkumenetelmiä ja antamaan niitä koskevia ohjeita (lastin jakaminen, pinoaminen, ahtaaminen, kiilaaminen jne.) 7. tunnettava yhdistetyt kuljetustekniikat, kuten piggy-back ja ro-ro-kuljetukset; 8. pystyttävä ottamaan käyttöön menettelyjä, joiden avulla noudatetaan erityisesti seuraaviin säädöksiin sisältyviä vaarallisten aineiden ja jätteiden kuljetuksia koskevia sääntöjä; - vaarallisten aineiden tiekuljetuksia koskevan jäsenvaltioiden lainsäädännön lähentämisestä annettu direktiivi 94/55/EY, - vaarallisten aineiden maakuljetusten turvallisuusneuvonantajan nimeämisestä ja ammatillisesta pätevyydestä annettu direktiivi 96/35/EY, - Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annettu asetus (ETY) N:o 259/93; 9. pystyttävä noudattamaan pilaantuvien elintarvikkeiden kuljetusta koskevia sääntöjä, erityisesti helposti pilaantuvien elintarvikkeiden kansainvälisiä kuljetuksia ja tällaisissa kuljetuksissa käytettävää erityiskalustoa koskevan sopimuksen (ATP) määräyksiä; 10. pystyttävä noudattamaan elävien eläinten kuljetuksia koskevia sääntöjä. H. Liikenneturvallisuus Maanteiden tavara- ja henkilöliikenne Hakijan on erityisesti: 1. tunnettava kuljettajilta vaadittava pätevyys (ajokortti, lääkärintodistukset, kelpoisuustodistukset jne.); 2. pystyttävä varmistamaan, että kuljettajat noudattavat Euroopan unionin jäsenvaltioissa voimassa olevia sääntöjä, kieltoja ja rajoituksia (nopeusrajoitukset, etuajo-oikeus, pysähtyminen ja pysäköiminen, valomerkkien käyttö, liikennemerkit jne.); 3. pystyttävä laatimaan kuljettajille ohjeita ajoneuvojen, niiden varusteiden ja lastin kuntoa koskevien vaatimusten noudattamisesta sekä ennaltaehkäisevistä toimenpiteistä; 4. pystyttävä ottamaan käyttöön onnettomuustilanteissa noudatettavia menetelmiä sekä menetelmiä, joilla onnettomuuksia tai vakavia liikennerikkomuksia pyritään välttämään. Maanteiden henkilöliikenne 5. tunnettava Euroopan unionin jäsenvaltioiden tieverkosto pääpiirteissään. II KOKEEN RAKENNE Koe, jolla varmistetaan maanteiden liikenteenharjoittajien saavuttaneen tarvittavan tietojen tason edellä mainituissa aihepiireissä ja erityisesti kyvyn käyttää niihin liittyviä välineitä ja tekniikoita sekä täyttää toteuttamisen ja yhteensovittamisen velvollisuudet, koostuu seuraavista osista: A. Pakollinen kirjallinen koe 1. Vähintään sataan neljä vaihtoehtoa sisältävään monivalintakysymykseen perustuvat kirjalliset kysymykset. Vääristä vastauksista vähennetään yksi kokonainen piste. Kirjallinen koe muodostaa 30 prosenttia saavutettavista yhteispisteistä, ja osallistujan on vastattava 60 prosenttiin kysymyksistä oikein suorittaakseen hyväksyttävästi tämän osan kokeesta. Kesto: kaksi tuntia. 2. Kirjalliset harjoitukset/tapaustutkimukset, jotka muodostavat 40 prosenttia saavutettavista yhteispisteistä. Osallistujan on suoritettava 60 prosenttia harjoituksista/tapaustutkimuksista oikein suorittaakseen hyväksyttävästi tämän osan kokeesta. Kesto: kaksi tuntia. B. Valinnainen suullinen koe Yhteispisteistä on saatava 30 prosenttia. C. Jos jäsenvaltio järjestää ainoastaan kirjalliset kokeet ja harjoitukset/tapaustutkimukset, edellä A.1 ja A.2. kohdassa tarkoitetut prosenttiosuudet yhteispisteistä ovat vastaavasti 40 prosenttia ja 60 prosenttia. D. Tulos Kokeen suorittamiseksi hyväksyttävästi 70 prosenttia koko kokeen vastauksista on oltava oikein.